

**Norsk Spaniel Klubb, avd. Agder**

**Jakt@nkk.no**

**10.11.2017**

**Høring «Nytt blodspor – konkurranse»**

Styret i Norsk Spaniel klub avd.Agder har i samarbeid med enkelte erfarne konkurranse-deltakere gjennomgått forslaget. Våre kommentarer til dette er som følger:

* Forslaget ser ut til å ha mange momenter og øker vanskelighetsgraden på sporene. Dette imøtesees positivt. Det må allikevel ikke bli for krevende å være sporlegger. Det kan gå utover rekrutteringen.
* Det kan virke som at sporene vil være arealkrevende hvis alle momenter skal hensyn tas?
* Poengsummene kan skille bedre på deltakernes prestasjoner, noe som er positivt.
* Under sporlegger/ekvipasje heter det at sporlegger legger ned en viltbit i sporet, som kan være enten beinsplinter, deler av knokler, eller skinnbit fra samme dyr som brukes ved legginga av sporet. Vi ber om at det tenkes igjennom hvilke hunder og nivået på disse som presenteres for beinsplinter i sporet. En uerfaren hund som ikke er godt nok trent på situasjonen kan jo få det i seg, med mulighet for uheldige følger.
* Vi anbefaler at det vurderes en klasseinndeling av sporene, slik det er vanlig i de fleste andre hundesport-konkurranser. Da velger deltaker selv nivå på sporet/prøven hunden skal prøves i og arrangør kan kanskje vurdere å ha bare noen av klassene ut ifra tilgjengelig terreng, sporleggere etc. Vi antar da at det kan kreves kvalifisering i lavere klasser for opprykk og NM kvalifisering bør knyttes til den høyeste klassen. Godkjenning for ettersøk kan knyttes til en/den laveste klassen.
* For våre deltakere er det påpekt viktigheten av å gi deltakerne tid til å trene opp hundene i forhold til evt. nye regler ikrafttredelse.

For styret i NSK avd Agder

*Jørgen Strand*

Leder

*Inger C Neset*

Nestleder